open-index/open-wikipedia-markdown huggingface dataset:
Theodore Levitt

**Theodore Levitt** (født 1. mars 1925 i Vollmerz i Main-Kinzig-Kreis i Tyskland, døde 28. juni 2006 i Belmont i Massachusetts i USA) var en tysk-amerikansk økonom og professor ved Harvard Business School. 

Theodore Levitt var også ansatt som redaktør av magasinet Harvard Business Review, og i hans periode som redaktør ble han spesielt kjent for å øke avisens opplag, ettersom den ble mer populær. I 1983 foreslo han en definisjon for bedriftens formål: I stedet for utelukkende å tjene penger, var bedriftens viktigste oppgave å skape og beholde en kunde over lengre tid. 

Levitt ble født i 1925 i Vollmerz. I en alder av 10 år flyttet hele familien til USA og de bosatte seg først i Dayton i Ohio. Han tjenestegjorde i det amerikanske militæret under den andre verdenskrig, og han fikk sin diplom fra high school gjennom omfattende korrespondanse med skolen, og deretter tok han en bachelor grad ved Antiokia College og senere fikk han en doktorgrad innen økonomi fra Ohio State University. Hans første jobb som lærer var ved University of North Dakota. 

I 1959 ble Levitt medlem av fakultetet på Harvard Business School. Senere samme år, ble han verdenskjent etter publisering av artikkelen Marketing Myopi som ble publisert for første gang i avisen Harvard Business Review. Han har siden den gang publisert flere artikler i flere forskjellige magasiner. Det meste han har skrevet har kommet ut i Harvard Review.

Theodore Levitt er forfatter av boken *The Marketing Imagination*, og han er blitt en bestselgende forfatter, hvis verk er blitt oversatt til minst elleve språk. Han er også forfatter av flere artikler om blant annet økonomiske forhold, politikk, ledelse og markedsføring. Han er en fire ganger blitt utnevnt til vinner av konkurransen McKinsey Awards innen kategorien beste årlige artikkel som har blitt publisert i Harvard Business Review.

Levitt er også vinner av Academy of Management Award for sin fremragende virksomhet med bøkene fra 1962 angående innovasjon i markedsføring. Han er vinneren av John Hancock Award for utmerket journalistikk i 1969, og han er mottaker av Charles Coolidge Parlin Award som «Marketing Man of the Year» i 1970. Han har mottatt George Gallup Award for Excellence Marketing i 1976.

Theodore Levitt har tatt imot flere andre tildelinger. Blant annet har han også mottatt av Paul D. Converse Award i 1978 som blir delt ut av American Marketing Association for hans mange og store bidrag til markedsføring i USA. Og han var mottaker av William M. McFeely Award i 1989 som blir delt ut hvert år av International Management Council.

Levitt døde fredelig i sitt eget hjem etter en lang tids sykdom. Et minnesmerket over ham ble avduket på hans favorittennisklubb, som han ofte hadde vanket i, mens han levde. Han var blitt 81 år da han døde og han overlevde sin kone gjennom 58 år, som han hadde fått fire barn sammen med.

## Referanser
Orphaned Land

**Orphaned Land** er et israelsk heavy metal-band, som ble dannet i 1991, som kombinerer progressiv metal, jødisk og arabisk folkemusikk, og doom metal med growl-vokal.

## Medlemmer
### Nåværende medlemmer
* Kobi Farhi – vokal (1991–nå)
* Uri Zelcha – bassgitar (1991–nå)
* Matan Shmuely – trommer, perkusjon (2007–nå)
* Chen Balbus – gitar, piano, bouzouki, saz, oud, xylofon, bakgrunnsvokal (2012–nå)
* Idan Amsalem – gitar, bouzouki (2014–nå)

### Tidligere medlemmer
* Matti Svatitzki – gitar (1991–2012)
* Sami Bachar – trommer, perkusjon (1991–2000)
* Itzik Levy – keyboard, piano (1991–1996)
* Eran Asias – trommer, perkusjon (2000–2004)
* Eden Rabin – keyboard, bakgrunnsvokal (2001–2005)
* Avi Diamond – trommer, perkusjon (2004–2007)
* Yatziv Caspi – perkusjon (2004–2007)
* Yossi Sassi – gitar, oud, saz, bouzouki, chumbush, bakgrunnsvokal (1991-2014)

## Diskografi

### Studioalbum
* *Sahara,* Holy Records, 1994
* *El Norra Alila,* Holy Records, 1996
* *Mabool,* Century Media Records, 2004
* ''The Never Ending Way of ORWarriOR'', Century Media Records, 2010
* *All Is One,* Century Media Records, 2013

## Eksterne lenker
* 
*
Yusuf Lule

**Yusuf Kironde Lule** (født 1912 i Kampala i Uganda, død 21. januar 1985 i London, Storbritannia) var midlertidig president i Uganda mellom 13. april og 20. juni 1979. 

Hans navn er noen ganger blitt stavet Yusufu. Lule fungerte som prest under den pre-uavhengige britiske kolonistyret og senere ble han ansatt som assisterende generalsekretær i Samveldets sekretariat. Han reiste i eksil til utlandet etter at diktator Idi Amin tok over makten i hjemlandet hans. 

Som leder av Uganda National Liberation Front (UNLF), var Lule installert som president av nabolandet Tanzania som hadde hjulpet til med å veltet Idi Amin med hjelp fra partiet UNLF etter hans mislykkede forsøk på å annektere deler av Tanzania som førte til krig mellom disse to landene. 

I juni 1979 etter en krangel om omfanget av presidentvalget ble Yusuf Lule erstattet av Godfrey Binaisa. Da han var ute av presidentkontoret ledet han Uganda Freedom Fighters (UFF), en motstandsgruppe som sluttet seg til Yoweri Museveni's Popular Resistance Army (PRA) i 1981. Den kombinerte National Resistance Army (NRA) lyktes til slutt med å felle Tito Lutwa Okello og tok over makten i 1986.

Lule døde den 21. januar 1985 ved Hammersmith Hospital i London etter en omfattende nyresvikt.

## Referanser
Sydneshaugen skole

**Sydneshaugen skole** er en tidligere middelskole, realskole og gymnas fra 1921 på Sydnesplassen i Bergen sentrum. Skolen ble tegnet av byarkitekt Kaspar Hassel (1877–1962). Da gymnasvirksomheten flyttet til nye Langhaugen videregående skole i 1960, ble bygningen overtatt av Universitetet i Bergen. Den disponeres i dag av Det humanistiske fakultetet.

## Eksterne lenker
* Bergen byleksikon på nett, om Sydneshaugen skole
* Landsverneplan for Kunnskapsdepartementet
Börje Gabrielsson

**Börje Johan Gabriel Gabrielsson** (født 20. juni 1896 i Kyrkefalla församling i Skaraborgs län, død 19. april 1972), var administrerende direktør i Astra fra 1927 til 1957. I hans tid i firmaet fikk Astra sitt internasjonale gjennombrudd og ble Skandinavias ledende legemiddelfirma.

Gabrielsson var en ivrig skiløper og tok initiativ til at legemiddelfirmaet Astra utviklet skismøring. Produktutviklingen startet i 1943 og ble presentert som skismøringen Swix i 1946.

## Referanser


## Litteratur
*
The Never Ending Way of ORwarriOR

***The Never Ending Way of ORwarriOR*** er det fjerde studioalbumet til det israelske heavy metal-bandet Orphaned Land.

## Sporliste

## Personell
*Kobi Farhi – Vokal, fortellerstemme og growl
*Yossi Sassi Sa'aron – Gitar, akustisk gitar, saz, bouzouki, oud, chumbush, piano og ekstravokal
*Matti Svatizky – Gitar, akustisk gitar
*Uri Zelcha – Bass, bass uten tverrband, akustisk bassgitar

### Studiomusikere
*Avi Diamond – Trommer
*Shlomit Levi – Kvinnelig vokal

### Gjestemusikere
*Steven Wilson – Keyboard
*Avi Agababa – Slagverk
*Avner Gavriell – Piano på «In Thy Never Ending Way (Epilogue)»
*Nizar Radwan – Fiolin
*Srur Saliba – Fiolin
*Alfred Hagar – Nay og kawala
*Yonatan Danino – Sjofar
*Shmuel Ruzbahan – Santur
*Erkin Koray – Vokal på «Estarabim»

## Eksterne lenker
*
Jean Tigana

**Jean Amadou Tigana** (født 1955) er en fotballtrener og tidligere -spiller. Han tilbrakte hele spillerkarrieren i franske klubber, og spilte 52 landskamper og scoret 1 mål for  på 1980-tallet.

## Karriere som spiller
Tigana begynte sin profesjonelle karriere i Toulon. Han gikk til Lyon i 1978 og deretter til Bordeaux. Han var med på det franske landslaget som vant EM 1984 etter at de slo  i finalen. Tigana spilte på Bordeaux' midtbane i åtte år, og var med på å vinne tre ligatitler og tre cuptitler, i tillegg til at de kom langt i europacupen ved to anledninger. De tapte semifinalen i europacupen og cupvinnercupen i henholdsvis 1985 og 1987. I 1989 gikk han til Olympique Marseille og avsluttet karrieren der etter 1990/91-sesongen.

På landslaget utgjorde han sammen med Michel Platini, Luis Fernández og Alain Giresse det såkalte «magiske kvadratet» (*le Carré Magique*). Tigana scoret sitt eneste landslagsmål mot  i VM-sluttspillet i 1986.

## Karriere som trener
Tigana hadde sin første trenerjobb i Lyon. Han trente dem fra 1993 til 1995, da han gikk til AS Monaco, der han ble til 1999.

Han overtok managerjobben i den engelske klubben Fulham i 2000, og var med på opprykket fra første divisjon til Premier League. Han fikk sparken i april 2003.

I oktober 2005 signerte han et to og et halvt års kontrakt med den tyrkiske klubben Beşiktaş. Denne sesongen vant Beşiktaş deres første cuptittel på åtte år. Like etter at Beşiktaş vant den tyrkiske cupen i 2007, kunngjorde Tigana at han ville forlate klubben etter endt sesong. 25. mai 2010 ble Tigana igjen trener for Ligue 1-klubben Bordeaux, han overtok jobben etter Laurent Blanc.  I 2012 var han noen måneder i kinesiske Shanghai Greenland FC som trener, før Nicolas Anelka overtok.

## Referanser


## Eksterne lenker
* 
*  Jean Tigana – Fédération Française de Football
*  Jean Tigana – France Football
Adolf Erman

**Johann Peter Adolf Erman** (født 31. oktober 1854 i Berlin, død 26. juni 1937 i Berlin) var en tysk egyptolog. Han var sønn av Georg Adolf Erman.

Erman ble dosent og i 1883 ekstra ordinær professor i egyptologi ved Berlins universitet, Han ble direktør for Berlin-museets egyptiske avdeling i 1885 etter Karl Richard Lepsius død og var 1893-1923 ordinær professor ved universitetet. Han ble først og fremst kjent som grammatiker og forfattet i dette mange bidrag til "Zeitschrift für ägyptische Sprache und Alterthumskunde", hvor han etter hvert også ledet redaksjonen. Han skrev dessuten flere bøker: *Neuägyptische Grammatik* (1880), *Die Sprache des [[Westcar-papyrusen|Papyrus Westcar]]* (1889) og *Ägyptische Grammatik* (1894; nytt opplag 1902). 

I sitt verk *Ägypten und ägyptisches Leben im Altertum* (1885; andre opplag 1896) ga Erman en kulturhistorisk framstilling av oldtidens Egypt og fylte dermed lenge følt behov både innenfor og utenfor egyptologien. Han ble medlem av det prøyssiske vitenskapsakademi i 1895 og av svenske Kungliga Vetenskapsakademien i 1927.

## Priser (utvalg)
* 1917 – Pour le Mérite für Wissenschaften und Künste

## Referanser


## Eksterne lenker
* Erman i Nordisk familjebok, 1904–1926. 
* Supplement i Nordisk familjebok
Peter Ly..kt

**Peter Ly..kt**  (ukjent f.år., levde 1525)  var en dansk kalkmaler som malte i flere kirker i Sønderjylland. Man kjenner navnet fra en innskrift i Nordborg kirke. 

Peter Ly..kt kjennes igjen på sine spesielle rankeverk med mange blomster. 

I tillegg til Norborg kirke har han malt i Holbøl kirke, Vester Sottrup kirke, Broager kirke og Løjt kirke.

## Litteratur
* Niels M. Saxtorph: *Jeg ser på kalkmalerier*, side 28, Politikens Forlag A/S, 1970, ISBN 87-567-1185-9

## Eksterne lenker
* Peter Ly..kt – Kalkmalerier.dk
Landslag

**Landslag** er et lag, gjerne innenfor en sportsgren, som representerer et bestemt land utad, for eksempel ved idrettsarrangementer som olympiske leker, verdensmesterskap eller europamesterskap.

Eksempler på landslag er Norges herrelandslag i fotball og Norges kvinnelandslag i fotball.

## Omdømme
*Sponsor Insight* spurte våren 2011 befolkningen om inntrykk av norske landslag, forbund og serier. 7 er beste karakter.

## Referanser
Kid Icarus: Uprising

er et tredjepersonsskytespill i ''Kid Icarus''-serien. Spillet er det tredje i serien, og er det første *Kid Icarus*-spillet siden *[[Kid Icarus: Of Myths and Monsters]]* ble gitt ut i 1991. *Kid Icarus: Uprising* ble annonsert på E3 i 2010, og ble gitt ut i slutten av mars 2012 i Japan, Nord-Amerika og Europa.

*Kid Icarus: Uprising* inneholder stemmeskuespillere, og den engelske stemmen til hovedpersonen Pit blir gitt av Antony Del Rio.

## Gameplay
*Kid Icarus: Uprising* er et tredjepersonsskytespill hvor du kontrollerer engelen Pit som innehar et sverd og et skytevåpen. Det er imidlertid skytevåpenet som vil være hovedvåpenet, også på bakken. Spillet har blitt beskrevet som «en hurtig og actionfylt blanding av luft- og bakke-basert skyting». I lufta må man hele tiden passe på å svinge unna objekter for å unngå å krasje, samtidig som man hurtig skyter ned fiender.

## Referanser



## Eksterne lenker
*
Dragon Ball (andre betydninger)

***Dragon Ball*** er en japansk mediafranchise.

;Manga:
**[[Dragon Ball]]*, en japansk mangaserie.

;Anime-serier:
**[[Dragon Ball (anime)]]*, en anime-serie som ble sendt 1986-1989
**[[Dragon Ball Z]]*, en anime-serie som ble sendt 1989-1996
**[[Dragon Ball GT]]*, en anime-serie som ble sendt 1996-1997
**[[Dragon Ball Z Kai]]* en anime-serie som ble sendt 2009-d.d.

;Realfilm:
**Dragon Ball: Ssawora Son Goku, Igyeora Son Goku*, en koreansk film fra 1990.
**[[Dragonball Evolution]]*, en amerikansk film fra 2009.

;Spill:
**[[Dragon Ball Online]]*, et MMORPG fra 2010.

;Anime-filmer:
**Curse of the Blood Rubies*, en animefilm fra 1986.
**Sleeping Princess in Devil's Castle*, en animefilm fra 1987
**Mystical Adventure*, en animefilm fra 1988
**Dead Zone*, en animefilm fra 1989
**The World's Strongest*, en animefilm fra 1990
**The Tree of Might*, en animefilm fra 1990
**Lord Slug*, en animefilm fra 1991
**Cooler's Revenge*, en animefilm fra 1991
**Return of Cooler*, en animefilm fra 1992
**Super Android 13!*, en animefilm fra 1992
**Broly – The Legendary Super Saiyan*, en animefilm fra 1993
**Bojack Unbound*, en animefilm fra 1993
**Broly – Second Coming*, en animefilm fra 1994
**Bio-Broly*, en animefilm fra 1994
**Fusion Reborn*, en animefilm fra 1995
**Wrath of the Dragon*, en animefilm fra 1995
**The Path to Power*, en animefilm fra 1996
Pemba Kaskazini

**Pemba Kaskazini** eller **Nord-Pemba** er en av Tanzanias 30 administrative regioner. Pemba Kaskazini er en av fem regioner i Tanzania som tilhører Zanzibar, og omfatter den nordlige delen av øya Pemba. Regionen har et areal på &nbsp;km² og omfatter også naboøyene Njao og Fundu. Regionshovedstaden er Wete som ligger på vestkysten av Pemba. Ved den offisielle folketellingen i 2012 hadde Pemba Kaskazini en befolkning på &nbsp;innbyggere. 

## Distrikter
Regionen Pemba Kaskazini er administrativt delt inn i to distrikter. Innbyggertallene som er oppgitt nedenfor stammer fra folketellingen i 2012. 

## Referanser


## Eksterne lenker
*
Tom Hovde

**Tom Børre Hovde** (født 1947) er en norsk platedirektør og musikkprodusent.

I perioden 1962-65 var han gitarist i Beatles-bandet The Shirrows fra Trondheim sammen med Leif Raanes trommer, Stein Wangsmo bassgitar og Geir Johansen gitar, mens Audun Tylden var manager.  De var oppvarmingsband for Colin Blunstone sitt The Zombies som gjestet Nidarøhallen i 1964, og fikk i 2008 spille sammen i et arrangement på Royal Garden i samme by. Bandet ga ut plate på Tylden & Co. i 2003. 

Sammen med  Audun Tylden og Jan Paulsen startet han i 1981 plateselskapet Slagerfabrikken, som i 1990 ble solgt til det som i dag heter Universal Music.  I 1992 startet han, sammen med Audun Tylden plateselskapet Tylden & Co. 
som er spesielt kjent for sine utgivelser av norsk folkelig musikk. Hovde var direktør for bransjeorganisasjonen Gramo fra 1995 til 2000, da han ble avskjediget. Han ble senere tilkjent erstatning for usaklig avskjedigelse. Han har i dag flere styreverv i norske selskaper innen musikkbransjen.  

Sangeren  Cindy Hovde fra Idol 2005 er hans datter, og var «Angeline» i musikkvideoer til Fryd & Gammen utgitt av Tylden & Co..
## Diskografi
### The Shirrows
* *[[Shakin' All over Again]]* (2003)
### Deltar på
* Bugges Firo: *[[5 fra Glemselen]]* (1978)
* Jonas Fjeld: *[[Back in the USA]]* (1978)
* The Nonstoppers: *God jul* (1984)
* The Beatniks: *[[Elvis Presley is Alive and Well]]* (1997)
* The Beatniks: *[[Into the Shadows]]* (1999)
* Backstage Records: *[[Norsk Rocks Skattkammer vol 1 (Samlealbum)|Norsk Rocks Skattkammer vol 1]]* (2001)
* Jonas Fjeld: *[[50 fra før &ndash; 1973&ndash;83]]* (2002)
* Odd Børretzen & Lars Martin Myhre: *[[Fra øverste hylle]]* (2004)
* Ole Ivars: *[[Hålligånglåtarna]]* (2008)
* William Kristoffersen: *[[Rett fra hjertet (William Kristoffersen-album)|Rett fra hjertet]]* (2011)

## Referanser


## Eksterne lenker
*
Pemba Kusini

**Pemba Kusini** eller **Sør-Pemba** er en av Tanzanias 30 administrative regioner. Den består av den sørlige delen av øya Pemba, og er en av fem regioner som utgjør Zanzibar. I nord grenser den til Pemba Kaskazini. Pemba Kusini har et areal på &nbsp;km² og er dermed Tanzanias nest minste region. Administrativt senter i regionen er Mkoani. Ved den offisielle folketellingen i 2012 hadde Pemba Kusini &nbsp;innbyggere. 

## Distrikter
Regionen Pemba Kusini er administrativt delt inn i to distrikter. Innbyggertallene som er oppgitt nedenfor stammer fra folketellingen i 2012. 

## Referanser


## Eksterne lenker
*
Manyara (region)

**Manyara** er en av Tanzanias 30 administrative regioner. Regionen dekker et område på &nbsp;km² og regionshovedstaden er Babati. Regionen grenser til Arusha og Kilimanjaro i nord, Tanga i øst, Dodoma i sør og Singida og Shinyanga i vest. Regionen ble skilt ut fra Arusha i 2002, og er oppkalt etter Manyarasjøen som ligger nord i regionen. Med en høyde på 3&nbsp;420 meter over havet er Hanang det høyeste fjellet i regionen.

Ved den nasjonale folketellingen i 2012 hadde regionen &nbsp;innbyggere.

## Distrikter
Regionen Manyara er administrativt delt inn i fem distrikter. Innbyggertallene som er oppgitt nedenfor stammer fra folketellingen i 2012. 

## Referanser


## Eksterne lenker
* 
*
Pwani

**Pwani** betyr «kyst» på swahili. Det kan referere til:
* Pwani (Kenya), provins i Kenya
* Pwani (Tanzania), region i Tanzania
Manyara

**Manyara** kan referere til:

* Manyarasjøen, en innsjø i Tanzania
* Manyara (region), en region oppkalt etter innsjøen
Kilimanjaro (andre betydninger)

**Kilimanjaro** kan referere til:
* Kilimanjaro, Afrikas høyeste fjell
* Kilimanjaro, region i Tanzania
* Kilimanjaro nasjonalpark 
* Kilimanjaro internasjonale lufthavn
* Kilimanjaro Premium Lager, tanzaniansk ølmerke
Hagaløkka skole (Asker)

**Hagaløkka skole** er en barneskole på Borgen i Asker kommune. 

Skolen ble bygget i 1974, omfattende rehabilitert i 2000/2001. Hagaløkka skole har en relativt stor andel minioritetsspråklige elever, om lag 40 % fra 37 land. Skolen har en egen velkomstklasse for nyankommne elever med minioritetspråklig bakgrunn.

## Benjaminprisen
Skolen ble i januar 2011 tildelt Benjaminprisen 2010 for langsiktig og systematisk arbeid mot rasisme og diskriminering.

## Referanser


## Eksterne lenker
* Hagaløkka skoles offisielle nettsted
* ableksikon om Hagaløkka skole
Mara (region)

**Mara** er en av Tanzanias 30 administrative regioner. Regionshovedstaden er Musoma. Regionen grenser til Kenya i nordøst, Arusha i øst, Shinyanga i sør, Mwanza i sørvest og Victoriasjøen i vest, med Kagera på den andre siden av Victoriasjøen. Store deler av Serengeti nasjonalpark, som er oppført på verdensarvlisten. Regionen er oppkalt etter elven Mara som renner gjennom Kenya og Tanzania. Ved folketellingen i 2012 hadde regionen &nbsp;innbyggere i 2021 var det øket til . Mara er den tolvte tettest befolkede regionen i landet (2012). 

Regionen er fødested for Tanzanias første president, Julius Nyerere. 

## Distrikter
Regionen Mara er administrativt delt inn i seks distrikter. Innbyggertallene som er oppgitt nedenfor stammer fra folketellingen i 2012. 

I 2021 var befolkningen i Mara .

## Referanser


## Eksterne lenker
*
ISO 3166-2:BR

**ISO 3166-2:BR** er Brasils del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1. 

For Brasil er det definert koder for ett føderalt distrikt og 26 delstater.

Hver kode består av to deler, atskilt av en bindestrek. Første del er , ISO 3166-1 alfa-2-koden for Brasil. Andre del er to bokstaver.

## Nåværende koder

## Se også
* Brasils delstater

## Eksterne lenker
* States of Brazil, Statoids.com
Jean Capart

**Jean François Désire Capart** (født 21. februar 1877 i Brussel, død 16. juni 1947) var en belgisk egyptolog.

Capart ble ansatt i 1900 ved *Musées royaux du Cinquantenaire* i Brussel, og ble seinere museenes direktør. Han var grunnlegger av Fondation égyptologique reine Élisabeth. Caparts vitenskapelige arbeid har hovedsakelig vært innen den egyptiske kunsten og arkeologien: *Les débuts de l'art en Égypte* (1904), *Leçons sur l'art égyptien* (1920), *Documents pour servir à l'ètude de l'art en égyptien* (1928).

## Referanser


## Kilder
* Svensk uppslagsbok. Lund 1930
Landgreve

**Landgreve** (nederlandsk: *landgraaf*, tysk *Landgraf*; fransk landgrave; latin *comes magnus*, *comes patriae*, *comes provinciae*, *comes terrae*, *comes principalis*, *lantgravius*)  er en gammel tysk betegnelse for en greve som ikke var underlagt noen hertug, men som stod direkte under keiseren. En landgreve ble derfor regnet blant riksfyrstene.

## Referanser
Eva Gabrielsson

**Eva Gabrielsson** (født 17. november 1953) er en svensk arkitekt. Hun er mest kjent for å ha vært samboer med forfatteren og journalisten Stieg Larsson i 30 år.

Eva og Stieg møttes i slutten av tenårene på et møte for De förenade FNL-grupperna i Umeå.

Hun har skrevet en bok om sitt liv med Stieg Larsson. Den heter *Stieg, Millenium och jag*. 

Etter hans død har hun vært innblandet i en omskrevet arvetvist om hans formue. Uenighetene har også berørt et etterlatt, uferdig manuskript til en fjerde Millennium-bok. Da en fjerde Millennium-bok, *Det som ikke dreper oss*, ble utgitt i 2015, ført i pennen av David Lagercrantz, var Gabrielsson blant dem som protesterte mot utgivelsen.

## Referanser
Lure (Frankrike)

**Lure** er en by og kommune nordøst i Frankrike. Den er *[[sous-préfecture]]* (underprefektur) i departementet Haute-Saône i regionen Bourgogne-Franche-Comté. Byen har rundt 9&nbsp;000 innbyggere.

## Historie
Et benediktinerkloster ble bygget her i 959. Grever fra Alsace holdt til ved klosteret, som hadde nær kontakt med Alsace. Rundt 1340 reiste munkene festningsverk for å verne seg mot angrep fra huset Valois. Fra 1392 var byen underlagt hertugene av Østerrike. Klosteret ble nedlagd i 1790 under den franske revolusjonen.

## Befolkningsutvikling
***Antall innbyggere i kommunen Lure (Frankrike)***

## Referanser


## Eksterne lenker
* 
* Kommunedata INSEE
Lure

**Lure** kan vise til:

*Lure (elv) – ei elv i Tinn kommune i Telemark
*Lure (Frankrike) – en by i departementet Haute-Saône i Frankrike
Jang Taek-sang

**Jang Taek-sang** (født 22. oktober 1893 i Chilgok Nord-Gyeongsang, død 1. august 1969 i Seoul) var en sørkoreansk politiker. Han ble Sør-Koreas første utenriksminister i 1948 og landets tredje statsminister fra mai til oktober 1952. Han var medlem av Sør-Koreas nasjonalforsamling mellom 1950 og 1961.

## Eksterne lenker
*  Sør-Koreas nasjonalforsamling: Jang Taek-sang
*  Changrang Changtaeksang's memorial museum
Stiftelsen Arken

**Stiftelsen Arken** er en norsk stiftelse som hjelper barn i fire land, Bolivia, India, Sør-Afrika og Albania. I India ligger det 3 barnehjem, og et i Bolivia, et i Sør-Afrika og et i Albania.

Magne E. Meling er grunnlegger og var i mange år leder. Meling startet med humanitære hjelpesendinger til tidligere land i Øst-Europa, og stod i mange år i spissen for at hjelpen kom frem til flere barnehjem og kirker i Romania, Albania og Russland. I flere år gikk det inntil seks hjelpesendinger i året til disse landene, og mange tusen mennesker fikk hjelp.

I 1996 var Meling på en feriereise til Cochabamba, Bolivia, sammen med sin kone Helga. Det var møtet med barna på barnehjemmet El Arca de Jesus som førte til at Meling tok et økonomisk ansvar for barnehjemmet. Det var da 19 barn på hjemmet. Hjemmet var rikt på varme og samhold, men manglet i perioder mat og mange andre nødvendige ting.

I Norge ble det opprettet et fadderprogram for å sikre barnas framtid. I dag har Stiftelsen Arken 6 barnehjem, og arbeidet går godt takket være faddere og givere, hovedsakelig fra Norge.

Magne Melings datter, Jorunn Ljones, var i 12 år stiftelsens daglige leder. Hun ga ansvaret videre i 2017 til Hans-Olav Kapstad, som sammen med fire andre danner styret i Stiftelsen Arken. Barnehjemmet i Bolivia ligger i byen Cochabamba. I Sør-Afrika ligger barnehjemmet i bydelen KwaThemai Johannesburg. I Albania er barnehjemmet plassert i den lille landsbyen Laç på utsiden av hovedstaden Tirana. De 3 barnehjem i India er fordelt i byene Hyderabad, Visakhapatnam og Vijayawada.

## Eksterne lenker
* Stiftelsenarken.no
Bauhaus (band)

**Bauhaus** er et engelsk band stiftet i 1978 i Northampton i England. Navnet på bandet spiller på  kunst- og håndverksbevegelsen Bauhaus, og het tidlig i karrieren *Bauhaus 1919* (da skolen ble startet). Bandnavnets logo var også svært lik den som forbindes med Bauhaus-skolen.

## Historie
Bauhaus' musikkstil var fra begynnelsen av dyster og mørk postpunk, og de anses som det første *ekte* goth-bandet. Bauhaus' flørt med nettopp gotisk litteratur kom frem på deres debutsingel *[[Bela Lugosi's Dead]]* fra 1979. Det at sangen høyst sannsynlig er parodisk forandret ikke dens status. Sangen ble spilt på BBC, og John Peel foreslo at bandet skulle lage en BBC Session. Det medførte etter hvert debutalbumet *In The Flat Field*, som ble svært populær på independent-listen, og kom på 72.-plass på pop-listen. Albumet regnes av flere som det første goth-albumet, og det hadde stor innflytelse på samtidige musikere, især den oppvoksende goth-generasjonen.

Bauhaus' suksess ble for stor for 4AD, og i stedet ble de flyttet opp til Beggars Banquet Records, der de ga ut de tre påfølgende albumene. Bauhaus hadde moderat suksess med de nye platene, og de fikk flere singler på topp 100-listen, som *Kick in the eye* (nr. 59), *The Passion of lovers* (56) og *Spirit* (42). På tross av at dette var den beste plasseringen, var det en skuffelse, fordi bandet hadde fått dette som en satsningssang. Imidlertid fikk Bauhaus en stor hit med sin cover av *Ziggy Stardust* av David Bowie. Denne sangen var, i motsetning til tidligere låter, svært positiv og over-the-top glamorøs, enda mer enn originalen. Etter hvert ble mye fokus på Peter Murphy, og de andre medlemmene mislikte dette. Det ble etter hvert bestemt at bandet skulle oppløses i 1983.

De tre andre medlemmene lagde bandet Love and Rockets, som var en mer alternativ rock/pop-orientert utgave av bandet. Mellom Bauhaus og Love and Rockets hadde David J. holdt på med sideprosjektet Tones on Tail, som gled over i Love and Rockets etter at Bauhaus ble splittet opp. Murphy hadde en svært kort karriere med bandet Dali's Car, som lagde et album før de splittet opp. Deretter var Peter Murphy soloartist.

Bandet gjorde et kort comeback i 1998, og deretter en treårstur i 2005-2008. Bandet ga ut sitt første album siden 1983, «Go away white», i 2008, og deretter var det ugjenkallelig slutt.

## Sjanger
Bauhaus startet også en lang tradisjon blant goth-rock band å nekte enhver sammenheng med genren, i deres tilfelle bortsett fra å ha startet den. Dette har blant andre Sisters of Mercy også gjort. Bauhaus har selv omtalt seg som «dark glam», uten videre å utdype forskjellen mellom de to genrene.

## Medlemmer
*Peter Murphy – Sang
*Kevin Haskins – Trommer
*David Jay – Bass
*Daniel Ash – Gitar

## Diskografi
* In The Flat Field (1980)
* Mask (1981)
* The Sky's Gone Out (1982)
* Press Eject And Give Me The Tape (1982)
* Burning From The Inside (1983)
* 1979-1983 (dobbelt samlealbum) (1985)
* Swing The Heartache: The BBC Sessions (1989)
* Crackle (1998)
* Gotham (1999)
* Go Away White (2008)

## Referanser


## Eksterne lenker
* 
* Allmusic.com om Bauhaus
Arkeologiåret 1594

**Arkeologiåret 1594** er en oversikt over blant annet utgravninger, fødte og avdøde personer med tilknytning til arkeologi i 1594.

## Utforskninger

## Utgravninger

## Funn

## Publiseringer

## Andre hendelser
*Det antas at Armagh Castle Street-depotet ble gravd ned i ca. 1594. Depotet ble funnet igjen i 1976.

## Fødsler

## Dødsfall
…
Grafisk Byrå

**Grafisk Byrå A/S** var et holdingselskap for AKP(m-l)s ulike bedrifter på 1970-tallet og 1980-tallet.

Bedriftene var organisert som et konsern, og den formelle bedriftsledelsen satt i Grafisk Byrå. Leder og ansvarlig for konsernets økonomi var siviløkonom Per Selvik, innad i ml-bevegelsen kjent under kallenavnet «Ali Baba». Han satt som enestyre og eneaksjonær i selskapet. I realiteten var hele den økonomiske driften underlagt AKP(m-l)s ledelse, det vil si sentralkomiteens økonomiske utvalg, ØKU.

Grafisk Byrå eide selskapene Forlaget Oktober A/S, Duplotrykk A/S og Industrigrafikk A/S. I tillegg eide selskapet direkte eller via Oktober Plateselskapet MAI A/S. Også Klassekampen A/S og avisens distribusjon Markedsdistribusjon A/S ble eid av Grafisk Byrå, men avisen ble skilt ut som eget, selvstendig aksjeselskap på slutten av 1970-tallet. I motsetning til de høyt profilerte bedriftene Klassekampen, Oktober, MAI og Duplotrykk var Grafisk Byrå et relativt anonymt selskap. Det var en fordel i flere forretningsmessige sammenhenger, eksempelvis var det lettere da den «beryktede» politiske bevegelsen skulle ut på leiemarkedet for å finne lokaler til *[[Klassekampen]]s* dagsavis-drift.

I 1982 anslo tidsskriftet *[[Økonomisk Rapport]]* at «AKP-konsernet» hadde en årlig omsetning på mer enn 25 millioner, i datidens kroneverdi. De ulike bedriftene var i stor grad finansiert gjennom innsamlinger. I alt hadde AKP samlet inn om lag 13 millioner fra 1975 til 1982. Konsernmodellen gjorde det mulig å overføre midler og gjeld mellom selskapene, og i en tid da datamaskinene ennå ikke hadde tatt over alle regnskapsrutiner var dette enkelt: «Penger fløt i plastposer mellom de ulike virksomhetene i 'konsernet'».

Da AKPs forlag Oktober i 1991 skulle selges til Aschehoug satt Oktober fortsatt med en gjeldspost på 1.1 millioner til Grafisk Byrå, som da var nedlagt. Før det ble enighet om salget blant interessentene på Oktobers side, forlangte AKP at disse pengene skulle gå til avisa *Klassekampen*, noe forlagsledelse og forfattere aksepterte.  

## Referanser


## Eksterne lenker
*
Charles La Trobe

**Charles Joseph La Trobe** (født 20. mars 1801, død 4. desember 1875) var en britisk administrator og kolonien Victorias første guvernør.

## Oppvekst og tidlig liv
La Trobe ble født i London og var sønn av Christian Ignatius Latrobe. La Trobe-familien var av hugenottopphav.

Han besteg flere topper i Alpene mellom 1824 og 1826. I 1832 besøkte han USA og i 1834 reiste han og Washington Irving fra New Orleans til Mexico. Han skrev flere bøker om sine reiser: *The Alpenstock* (1829), *The Pedestrian* (1832), *The Rambler in North America* (1835) og *The Rambler in Mexico* (1836).

## Tiden som guvernør
I 1837 fikk han i oppgave å lage en rapport om utdanningssituasjonen for de nylige frigitte slavene i Vestindia. Etter dette ble han i 1839 sendt som administrator (på tross av at han hadde lite administrativ erfaring) til Port Philip District i kolonien New South Wales (området som i dag er Melbourne i Victoria). Melbourne hadde på dette tidspunktet 3&nbsp;000 innbyggere og vokste raskt.

La Trobe satte i gang flere prosjekter for å forbedre vei- og sanitærforholdene. Siden Port Phillip District var underlagt New South Wales på denne tiden, måtte alt tomtesalg, byggeplaner og kommunale ansettelser godkjennes av New South Wales' guvernør, George Gipps, som La Trobe hadde et godt personlig og arbeidsmessig forhold til. Disse problemene og gullrushet i Victoria førte til at Victoria ble skilt ut som egen koloni i 1851 og La Trobe ble koloniens første guvernør. La Trobe var tvilende til sin egne evner som guvernør og møtte kritikk, noe som førte til at han leverte inn sin oppsigelse i desember 1852. Han fungerte som guvernør frem til Charles Hotham ankom i 1854 for å overta stillingen.

30. januar 1854 døde hans kone Sophie.

## Ettermæle
Mange av Melbournes parker i de indre bydelene eksisterer på grunn av at La Trobe satte av tomtegrunn til dette i planene. Flere steder i Melbourne og Victoria er oppkalt etter La Trobe, for eksempel La Trobe University, Latrobe Valley og La Trobe Reading Room ved State Library of Victoria.

## Se også
* La Trobe's Cottage

## Referanser
Prestrudbana

**Prestrudbana** er et anlegg med flere kunstgressbaner. Underlaget på hovedbanen og de tre reservebanene er kunstgress. 3.-divisjonslaget  spiller sine hjemmekamper på dette anlegget.
Kanpur Sangrahalaya

**Kanpur Sangrahalaya** / **Kanpur Museum** (hindi: ) er et museum i Kanpur, det industrielle området av Uttar Pradesh nord i India. Det er Kanpurs offisielle museum, og er oppbevaringssted for gjenstander og utstillinger som forteller historien om hendelser og personer som har påvirket etableringen av byen Kanpur, og som gir mange detaljer rundt byens historiske fortid.
Nortrade

**Nortrade** er Norges offisielle handelsportal, etablert i 1996 av Norges Eksportråd som en av de første offisielle handelsportalene i verden.

## Bakgrunn
På grunn av den enorme mengden informasjon som finnes i markedet, var det et økende behov for å strukturere og samle inn dette for internasjonale beslutningstakere. Nortrade ble etablert derfor for å generere internasjonale forespørsler til norsk eksportnæring på en enkel og oversiktlig måte. Gjennom årene har Nortrade utviklet seg til å både omfatte import og eksport samt profilering av næringsregioner i Norge. I dag bruker Innovasjon Norge og norske ambassader Nortrade til å markedsføre norske bedrifter i hele verden.

Nortrade inneholder i dag en komplett oversikt over norske eksportører samt en formidlingsfunksjon som gjør at internasjonale kjøpere kan komme i direkte kontakt med norske leverandører. Nortrade er også hoveddistribusjonskanal for publikasjonsserien Norway Exports.  

## Referanser
Emile Licent

**Emile Licent** (kinesisk: 桑志华, født 16. desember 1876 i Frankrike, død 25. februar 1952) var en fransk jesuitt og naturhistoriker. Han virket i mer enn 25 år som forsker i Tianjin i Kina. Hans forskningsferder utstrakte seg over mange deler av det nordlige og sentrale Kina (provinsene Shandong, Hebei, Shanxi, Henan, Shaanxi, Gansu, Indre Mongolia og det østlige Tibet). 

Etter sin ankomst til Tianjin i 1914 etablerte han *Musée Hoangho Paiho* (av kineserne kalt *Beijiangmuseet*), et av de første av sitt slag i Kina. Museet overlevde annen verdenskrig og fikk deretter navnet *Tianjin naturhistoriske museum i 1952. 

Pater Licent var kollega av [[Pierre Teilhard de Chardin]] og foretok arkeologisk forskning sammen med ham i det nordlige Kina i 1920-årene. Han og Teilhard de Chardin var de første som utforsket det arkeologiske funnsted *Shuidonggou 水洞沟'' i Indre Mongolia.

Han forlot Kina under Annen Verdenskrig i 1939 etter å ha utnevnt en av sine kolleger, Pierre Leroy (罗学宾) til stedfortredende direktør for museet. 

## Referanser
Oslo kulturskole

**Oslo kulturskole** er en kommunal kulturskole i Oslo. Skolen er en av Norges største kulturskoler og tilbyr undervisning i disipliner innen musikk, dans, teater, visuell kunst.

## Historie
Oslo kulturskole ble etablert som Veitvet Musikkskole i 1959. Det var Olav Selvaag som ved etableringen av Veitvet senter i Groruddalen også startet Veitvet Musikkskole som ett av en rekke kuturelle tilbud til det som den gang var Nord-Europas største kjøpesenter. Musikkskolen vokste i omfang og tilbud, og skiftet i 1968 til Veitvet Musikkonservatorium. Skolen ble organisert i tre avdelinger: musikkskole for barnehage- og grunnskolebarn, musikkfagskole for ungdom 16-19 år, og musikkonservatorium for studenter som ville gjøre musikk til yrke.

Høsten 1973 donerte Selvaag Veitvet Musikkonservatorium til Oslo kommune. Musikkfagskolen ble i 1976 overført til Manglerud videregående skole og dannet grunnlaget for musikklinjen der, nå utdanningsprogram for musikk. Konservatoriet ble skilt ut som Østlandets Musikkonservatorium, og fikk landets første musikkterapiutdanning i 1978. Staten overtok konservatoriet i 1988 og innlemmet det i Buskerud Musikkonservatorium i 1989. I 1994 overtok Høgskolen i Oslo, avdeling for estetiske fag, før det ble overført til Norges musikkhøgskole (1996).

Musikkskoleavdelingen ble omdøpt til Oslo kommunale musikkskole, først som en prøveordning i 1978, og som en etablert skole fra 1980. Tilbud og undervisning har vært i utvikling og omfatter flere disipliner innenfor ulike kunstfagområder, ved siden av musikk. I 2002 skiftet skolen navn til Oslo musikk- og kulturskole. I 2017 ble kulturskolen en del av Kulturetaten og i 2018 ble navnet endret til Oslo kulturskole.

## Eksterne lenker
*
Austrått Idrettslag

**Austrått Idrettslag** (stiftet i 1977) er et norsk idrettslag fra Sandnes i Rogaland, som driver med fotball, håndball og volleyball.

## Fotball
A-laget i fotball for herrer befant i 2010 seg i 3. divisjon, men rykket ned og må spille 2011-sesongen i 4. divisjon.

### Tabellen 2011

## Volleyball
A-laget i volleyball for kvinner spiller 2011/12-sesongen i 1. divisjon.

## Kjente utøvere
* Kristian Novak, fotball
* Kristina Novak, håndball

## Eksterne lenker
*
Peter Barnes (forfatter)

**Peter Barnes** (1931–2004) var en britisk dramatiker og manusforfatter. I 1985 vant han en Laurence Olivier Award for stykket *[[Red Noses]]*. 

Hans mest kjente stykke er *[[The Ruling Class]]* som ble filmatisert i 1972. Peter O'Toole, som spilte hovedrollen, ble nominert til en Oscar. 

## Biografi

Barnes ble født i Bow i London, men vokste opp på østkysten. Han fikk sin utdannelse ved Marling School i Stroud, Gloucestershire og tjenestegjorde ved Royal Air Force. Etter dette jobbet han en kort stund for London fylkesting. Da han fant denne jobben svært kjedsommelig begynte han et fjernundervisningskurs i teologi. På denne tiden begynte han å besøke leserommet i British Museum. På denne tiden jobbet han som filmkritiker og manusforfatter. Han oppnådde stor suksess med komedien *The Ruling Class* i 1968.

I slutten av sine leveår begynte Barnes å skrive mer for film, fjernsyn og radio. Hans manus i filmen *[[Enchanted April]]* fra 1992 ble nominert til en Oscar. Barnes døde i 2004 av hjerneslag.

## Referanser


## Eksterne lenker
*
Fremmed Rase

**Fremmed Rase** er en hiphoptrio fra Trondheim, bestående av Ordfører'n alias Frode Myren, MC Apekatt alias Jan Tore Lund og kapabel alias Christian Teigen. Gutta kom sammen tidlig på tidlig 90-tallet, og begynte å lage låter under navnet **Alien Breed**. De rappet på engelsk og norsk og ga ut mixtapes og demoer, men kom til at rapping på trøndersk slo best an hos publikum. Kapabels soloplate *[[EP 1999/2000]]* ble hiphop-Trondheims første offisielle utgivelse, og trioen fulgte opp som Fremmed Rase med 12-tommeren *Horisontal fortellerkunst* i 2001. De gjestet på Åge Aleksandersen sin *[[Linedans (album)|Linedans]]*, før det var tid for debutalbumet *[[Pisspreik]]* i 2003. Der tok de vare på sine trønderske røtter med sampling av Hans Rotmo og gjestespill fra Håkon Gebhardt, Frode Sander Øien fra Sanderfinger og Gunnhild Sundli. I 2007 kom oppfølgeren *[[Varsko her! (Fremmed Rase)|Varsko her!]]*

## Referanser




## Eksterne lenker
* 
*
EP 1999/2000

***EP 1999/2000*** er et musikkalbum med Kapabel, utgitt i . Dette er hans første og hittil siste plate.

## Sporliste
# «Intro»
# «Trondheim»
# «Munndiaré» med Bad Spit
# «Dødelig regle»
# «Kreativ rus» med T-Fuzz
# «Penger»
# «Du har faen ikke sjans» med Bladeone og Ordfører'n
# «Utro»
# «Verbale tenikka» med Bad Spit og T-Fuzz (Folkets hus Remix)

## Referanser


## Eksterne lenker
*
Varsko her! (Fremmed Rase)

***Varsko her!*** er et musikkalbum med Fremmed Rase, utgitt i 2007.

## Sporliste
# «Mann dæ opp»
# «Varsko her!»
# «Du vil ha mæ»
# «Litt mer»
# «Sommer hele året»
# «Trondheim (få dem i været)»
# «Rekruttskolen»
# «Rak i ryggen»
# «Bortelaget»
# «Smil på lur»
# «Fri»
# «Kjøre stil»
# «Rett på sak»
# «Prate stygt»
# «Sommer hele året» (Remix)
Pisspreik

***Pisspreik*** er et musikkalbum med Fremmed Rase, utgitt i 2003. Dette er gruppas debutalbum.

## Sporliste

# «Intro»
# «På tide»
# «Råne»
# «Istainn-T»
# «Trur du det?»
# «Rett på rit»
# «Schikkely kool»
# «Ka e det?»
# «Fem flate øre»
# «Fakta faen»
# «Rist på rompa»
# «Pils og pøls»
# «Råne» (sensurert, bonus)

## Eksterne lenker
C.P. Company

**C.P. Company** er et italiensk klesmerke. Merket er mest kjent for sine jakker med karakteristiske flygerbriller i hetta. Selskapet er et datterselskap av Sportswear Company sammen med Stone Island.
Terje Torkildsen

**Terje Torkildsen** (født 1971) er en norsk skuespiller, komiker, miljøverner, skribent og forfatter.

Torkildsen er utdannet norsklektor og skrev hovedfagsoppgave om forfatteren Jens Zetlitz. Han har arbeidet som komiker siden 1990-tallet, med første soloshow *Morolog* i 2002. Siden 2003 har han fast spalte i Stavanger Aftenblad. Som skuespiller har han medvirket i spillefilmene Mongoland, Alt for Egil og Monstertorsdag. I perioden 1998&ndash;2007 var han prosjektleder i Miljøheimevernet og Grønn Hverdag. Ved kommunevalget i 2007 var han kandidat for Bymiljølista i Stavanger.  

I 2008 debuterte Torkildsen som forfatter med ungdomsboka *Marki Marco*, utviklet i samarbeid med 10. klasse ved St. Svithun skole i Stavanger. Boken ble belønnet med UPrisen 2009. Fra 2009 til 2012 utkom fire bind i ungdomsromanserien *Dystopia*. I 2014 utga han sjøromanen *Arrfjes*.

## Bibliografi
* *Marki Marco*, Samlaget (2008)
* *Dystopia I*, Samlaget (2009)
* *Dystopia II*, roman, Samlaget (2010)
* *Dystopia III*, roman, Samlaget (2011)
* *Dystopia IV*, roman, Samlaget (2012)
* *Arrfjes*, roman, Samlaget (2014)
* *Stavanger stories I. Novellekrans*, ungdomsbok, Samlaget (2016)
* *Humorboka*, Gyldendal (2017)
* *Stavanger stories II. Novellekrans*, ungdomsbok, Samlaget (2018)
* *Isla Bonita*, roman, Samlaget (2019)

## Priser
* UPrisen 2009, for *Marki Marco*
* UPrisen 2011 for *Dystopia III*

## Kilder
*Presentasjon av Terje Torkildsen i Forfatterkatalogen på Forfattersentrums nettsider

## Eksterne lenker
*
Peter Michael Motzfeldt

**Peter Michael Motzfeldt** (1920–2013) var en norsk diplomat og ambassadør. Han var Norges ambassadør i Nigeria, Brasil og Thailand.

## Liv og virke
Motzfeldt gjennomførte 1939-1940 befalsskolen. Under andre verdenskrig var han fra 1941 med i Milorg. I 1943 kom han over til Sverige, der han tjenestegjorde i de norske polititroppene.

Han ble cand.jur. i 1948 I 1949 begynte han i Utenriksdepartementet. Hans første var utenriksstasjonering var i Marseille i Frankrike. Fra 1954 til 1965 var han ved Norges militærmisjon i Berlin. Senere tjenestegjorde han ved Norges legasjon i Hellas. Han tjenestegjorde også i New Delhi i India.

Han var ambassadør til Nigeria 1970-1975, ambassadør til Brasil 1975-1980 og ambassadør til Thailand 1981-1988.

Motzfeldt var kommandør av St. Olavs Orden. For sin krigsinnsats mottok han Deltagermedaljen med rosett og ble hedret med den britiske King's Commendation for Brave Conduct. Motzfeldt var også kommandør av den greske Føniksordenen.
 
## Referanser
Helge Lyder Waldum

**Helge Lyder Waldum** (født 1946 i Meråker) er en norsk lege og spesialist i indremedisin og fordøyelsessykdommer. 

Waldum ble i 1971 cand. med. ved Universitetet i Oslo med innstilling til Kongen. Han tok i 1980 den medisinske doktorgrad ved Universitetet i Tromsø i 1980 og i 1993 i ved Université Paris VII – Diderot. Waldum var fra 1980 professor ved Universitetet i Tromsø og har vært professor ved NTNU i Trondheim fra 1986, der han er tilknyttet St. Olavs hospital i Trondheim.

Waldum ble i 2011 utnevnt til ridder av 1. klasse av St. Olavs Orden «for hans innsats innen medisinsk forskning og klinisk medisin.»

## Referanser


## Eksterne lenker

* (no) Bok av Helge Lyder Waldum:  "The Influence of the Pharmaceutical Industry on Medicine, as Exemplified by Proton Pump Inhibitors"  Cambridge Scholars Publishing

* 
*
Le Rire

***Le Rire*** (norsk: «Latteren») var et humormagasin som ble utgitt fra oktober 1894 til 1950-årene. Det ble grunnlagt i Paris i Belle Époque av Felix Juven, i en tid da den typiske pariseren begynte å få mer utdanning, inntekter og fritid. Interessen for kunst, kultur og politikk var økende i 1890-årene. *Le Rire* var den mest suksessfulle av alle tidsskriftene innen sjangeren *journaux humoristiques*.

Dreyfus-saken så dagens lys i 1894, og *Le Rire* var et av mange tidsskrifter som bar preg av den antirepublikanske stemningen i kjølvannet av denne skandalen. Det var en tid da fransk politikk ofte var kjennetegnet av korrupsjon og vanstyre. Ministre og fremstående militære ble ofte skyteskiver. 

Satirebladet var fylt med fremragende tegninger av prominente kunstnere. Bladet hadde helsides fargetrykk på begge omslagssidene og på midtsidene. Mange av disse trykkene er i dag populære samleobjekter. Den mest fremstående bidragsyteren var Théophile Steinlen. Hans illustrasjoner var bitende karikaturer av datidens politikere. Bladet inneholdt også illustrasjoner av kjente artister som Henri de Toulouse-Lautrec, René Georges Hermann-Paul, Juan Gris, Lucien Metivet, Georges Meunier, Jean-Louis Forain, Adolphe Willette, Joaquín Xaudaró, Leonetto Cappiello, Albert Guillaume, Manuel Luque, Jules Grandjouan og Jules-Alexandre Grun.

Tidsskriftet ble utgitt i nesten seksti år.

## Eksterne lenker
* Le Rire Vintage magazines
Michael Denis

**Johann Nepomuk Cosmas Michael Denis** (1729–1800) var en østerriksk forfatter og bibliograf, mest kjent for sine studier av insekter.

Han ble født i Schärding ved elven Inn, utdannet av jesuitter og trådte inn i ordenen, i 1759 ble han lærer ved Theresianum i Wien, et jesuittisk gymnas. I 1784 ble gymnaset stengt og han ble bibliotekar ved hoffets bibliotek, syv år etter ble han sjefsbibliotekar. 

Denis var en sterk beundrer av forfatteren Friedrich Gottlieb Klopstock og var en av de ledende medlemmer av gruppen poeter som benevnte seg selv som barder, som forfatter er han imidlertid mest kjent for sin oversettelse av Ossians sanger (1768–1789). 

Viktigere enn hans egne verker var imidlertid hans anstrengelser for å gjøre nordtysk litteratur kjent for østerrikerne. Han *Sammlung kürzerer Gedichte aus den neuern Dichtern Deutschlands*, i 3 bind (1762–1766) var i denne sammenheng uvurderlig. Han etterlot seg også flere bibliografiske verk. Sammen med Johann Ignaz Schiffermüller etablerte han en tidlig samling av sommerfugler og møll, den ble oppbevart ved det keiserlige palasset Hofburg, men gikk tapt i brann under revolusjonen i 1848. Denis' og Schiffermüllers verk *Systematisches Verzeichniß der Schmetterlinge der Wienergegend herausgegeben von einigen Lehrern am k. k. Theresianum* fra 1775 omfattet beskrivelser av store deler av den europeiske sommerfugl-faunaen, og de står som autorer for mange kjente og vanlige arter.

## Bibliografi

* *Poetische Bilder der meisten kriegerischen Vorgänge in Europa seit dem Jahr 1756*, Wien 1760
* *Die Gedichte Ossians, eines alten celtischen Dichters, aus dem Englischen übersetzt*, Wien 1768–69
* *Einleitung in die Bücherkunde*, Wien 1777–1778
* *Die Lieder Sineds des Barden*, Wien 1772 (which includes the text to Mozart's *Bardengesang auf Gibraltar: O Calpe! Dir donnert's am Fusse*
* *Systematisches Verzeichniß der Schmetterlinge der Wienergegend herausgegeben von einigen Lehrern am k. k. Theresianum* (med Ignaz Schiffermüller), Wien 1775 
* *Grundriß der Bibliographie*, Wien 1777
* *Die Merkwürdigkeiten der k. k. garellischen öffentlichen Bibliothek am Theresiano*, Wien 1780
* *Bibliotheca typographica Vindobonensis ab anno 1482 usque ad annum 1560*, Wien 1782 (auch deutsch *Wiens Buchdruckergeschichte bis 1560*, Wien 1782–1793)
* *Ossian und Sineds Lieder*, 5 Bände, 1784
* *Kurze Erzählung der Streitigkeiten über die alten Urkunden*, Heidelberg 1785 
* *Zurückerinnerungen*, Wien 1794 
* *Carmina quaedam*, Wien 1794
* *Beschäftigungen mit Gott schon in dem 12. Jahrhundert gesammelt*, Wien 1799

## Referanser


## Litteratur
* Paul von Hofmann-Wellenhof: *Michael Denis. Ein Beitrag zur deutsch-oesterreichischen Literaturgeschichte des XVIII. Jahrhunderts*. Wagner, Innsbruck 1881

## Eksterne lenker
* Biografi og liste over utvalgte verker (engelsk)
Davit Amaghlobeli

**Davit Amaghlobeli**, også skrevet **David Amaglobeli** er en georgisk økonom. 

Han var midlertidig sentralbanksjef for Georgias nasjonalbank i perioden oktober 2007 til januar 2009, fra Roman Gotsiridze gikk av til Giorgi Kadagidze overtok. Han fortsatte som visesentralbanksjef under sentralbanksjef Kadagidze, men sluttet i sentralbanken i oktober 2009.

## Referanser